Eli N. Evans

Eli Nachamson Evans (født 28. juli 1936 i Durham i Nord-Carolina i USA, død 26. juli  2022 på Manhattan i New York City) var en jødisk amerikansk forfatter fra North Carolina som skrev om jødisk kultur og historie i de amerikanske sørlige delstater.

Liv og virke

Bakgrunn

Evans var sønn av Emanuel J. Evans, en amerikansk forretningsmann som ble den første jødiske borgermester av Durham i Nord-Carolina, og hans hustru Sara Nachamson, datter av grossistene Eli og Jenny Nachamson, som eide United Dollar Stores Company.

Utdannelse
Han tok en Bachelor of Arts i engelsk litteratur ved University of North Carolina i 1958,. Han tjenestegjorde i United States Navy i to år og var postert i Japan. Høsten 1958 fullførte han Navy Supply Corps School som en ensign og så tjeneste på USS «Saint Paul» (CA-73). 

Etter tiden i marinen tok han juridisk doktorgrad ved Yale Law School i 1963.

Karriere
Etter innsats som taleskriver i Det hvite hus for president Lyndon B. Johnson, var han assistent til Nord-Carolinas guvernør Terry Sanford, og deretter begynte han å arbeide for Carnegie Corporation i New York City.

I 1971, utgav han The Provincials: A Personal History of the Jews of the South, som tente en interesse for en kultur som mange utenfor regionen ikke visste eksisterte. Evans ble president for Charles H. Revson Foundation i 1977, utgav en biografi om Judah P. Benjamin i 1989, og deretter en antologi med personlige fortellinger i 1993. Han ble innvalgt i American Academy of Arts and Sciences i 2001.

I 1981 giftet han seg med Judith London fra Montgomery (Alabama), som han hadde møtt i New York, og de levde sammen til hennes død i 2008. Det fikk én sønn.

Evans døde på et sykehus på Manhattan av komplikasjoner med covid-19, to dager før sin 86-årsdag.

Verker
The Provincials: A Personal History of Jews in the South (New York: Antheneum, 1973) —nye opplag i 1997 og 2005.
Judah P. Benjamin: The Jewish Confederate (New York: The Free Press, 1988). .
The Lonely Days Were Sundays: Reflections of a Jewish Southerner (1993).
Overview: The War Between Jewish Brothers in America, i Jews and the Civil War: A Reader (red. Jonathan D. Sarna & Adam Mendelsohn; NYU Press: 2010).

Referanser

Eksterne lenker
 

Personer fra Durham i Nord-Carolina
Offiserer fra USA
Jurister fra USA
Forfattere fra USA
Dødsfall relatert til covid-19 i USA